Tervetuloa maailmaani, joka on luonnollisesti yliluonnollinen.
Vieraani syntyi muslimimaassa, ja hänet kasvatettiin muslimiksi.
Hän unelmoi kyvystä ryhtyä itsemurhapommittajaksi.
Tämä nainen -
kohtasi Jeesuksen radikaalisti.
Kuulisittepa, mitä hän sanoo Israelista!
Hän rakastui Israeliin ja juutalaisiin.
Hänellä on kuusi miljoonaa seuraajaa Facebookissa.
Valtaosa heistä on muslimeja, joita hän johdattaa Herran luo.
Miksi? Hän vaeltaa poikkeuksellisissa ihmeissä.
Tahdotteko nähdä?
Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista-ohjelmaan.
Isik, näytät aina kovin iloiselta ihmiseltä.
Olet aina eloisa ja innostunut.
Tietäisivätpä ihmiset, millainen tausta sinulla on.
Taustasi on aivan kuin jonkun toisen elämästä.
Kerroin jo, että uneksit olevasi arvollinen itsemurhapommittajaksi.
Palasit juuri Israelista. Kerro, mitä tapahtui Israelissa ja millaista oli?
Kohtasin siellä Jeesuksen uudelleen.
Itkin joka askelella, kun kävelin Jerusalemiin.
Rakastuin Israeliin. Tuntui kuin olisin kuulunut sinne aina, -
silloinkin, kun olin Israelin vihollinen -
ja tahdoin äärimuslimina pyyhkiä Israelin pois maailmankartalta.
Näin Herran Jeesuksen rakkauden minua kohtaan, kun olin Israelissa.
Se oli elämää muuttava kokemus.
Tahdon, että te katsojat näette kontrastin.
Vien sinut takaisin lapsuuteen turkkilaisessa äärimuslimiperheessä.
Millaista elämäsi oli pikkutyttönä?
Vartuin sisällissodan aikaan. Totuin pommituksiin, laukauksiin ja siihen, -
että ihmiset tappoivat toisiaan. Naapurissa oli terroristikoulu.
Neljä―viisivuotiaana näin konekiväärejä ja dynamiitteja talossa.
Minulle kehittyi varhain posttraumaattinen stressihäiriö.
Minua hakattiin ja pahoinpideltiin, ja eräs sukulainen ahdisteli minua.
Olen kärsinyt paljon fyysistä, seksuaalista -
ja emotionaalista hyväksikäyttöä lapsena ja nuorena aikuisena.
Turkissa, niin kuin Amerikassa, naiset ajattelevat, -
että avioliitto pelastaa heidät ja sitten elämä on kuin elokuvissa.
Minkä ikäisenä menit naimisiin? - 19-vuotiaana.
Menit siis naimisiin. Se oli pahempaa kuin kotona kärsimäsi väkivalta.
Niin. Silloin uskoin, että mieheni toimi, kuten muslimimiehen kuuluu.
Hän kuritti minusta parempaa musliminaista.
Oliko se hänelle sallittua islamin pyhän kirjan mukaan? - Ehdottomasti.
Olen utelias eräästä asiasta.
Yhdysvalloissa viljellään usein erästä fraasia islamista.
Meille amerikkalaisille on uskoteltu, -
että islam on rauhaa rakastava uskonto. Mitä sanot siitä?
Siinä, joka niin sanoo, on antikristuksen henki.
Se on antikristuksen valheellista rauhaa.
Joka väittää, että islam on rauhaisa, -
saa osoittaa minulle yhdenkin muslimimaan, jossa vallitsee rauha.
On valheellista ja petollista väittää, että islam on rauhanomainen uskonto.
Avioliittosi oli väkivaltainen. Päätit hankkia koulutuksen.
Opiskelit, ja olit hyvä siinä. Hankit hyvän työn.
Sitten keksit keinon päästä Turkista Yhdysvaltoihin.
Hankit siirron. Erosit aviomiehestäsi. Se vaati käsittääkseni ihmeen.
Tulit Yhdysvaltoihin ja elit villisti.
Kuvioissa oli mukana toinen mies, joka käytti huumeita.
Sotkeuduit siihen itsekin.
Hän käyttäytyi pahoin sinua kohtaan. Keräsit vaikeuksia kuin magneetti.
Ehdottomasti. Uskon, että Jumala voi puhua monille tämän ohjelman kautta.
Jostakusta voi tuntua, että elämässä pahoinpitely toistuu kaavamaisesti.
Tuntuu kuin olisi jumissa. Olin itsekin. Olin uhri ennen uskoontuloa.
Otsassani oli leima: pahoinpidelkää ja raiskatkaa minut.
Uhrit houkuttelevat pahoinpitelijöitä.
Koin toisen kauhean avioliiton.
On siinä hyvääkin. 20-vuotias tyttäreni on lähetystyöntekijä.
Kaksi kuuta sitten johdatin toisen aviomieheni Herran tuntemiseen.
Jatketaan tarinaasi. Sait hyvän työpaikan Yhdysvalloista.
Pahoinpitelyn vuoksi...
Jossakin vaiheessa tulee raja vastaan.
Pahoinpitelyn vuoksi Isik ajatteli, ettei elämä ole elämisen arvoista.
Hän aikoi tehdä itsemurhan. Hän meni töihin.
Siellä hänen työnantajansa sanoi: "Isik, tule toimistooni.
Aion tehdä jotakin, mitä en ole ennen tehnyt."
Katkon jälkeen kuullaan, mitä hän teki.
Yliluonnollista-ohjelma jatkuu pian.
ISN on paljon muutakin kuin vain kristillinen tv-ohjelma.
ISN-sovellus tuo ohjelmavirran 24/7 mobiililaitteelle tai älytelevisioon.
Voin katsoa lempiohjelmaani milloin haluan.
Ohjelmat muuttavat ihmisten elämää.
Monet ovat parantuneet ja saaneet rukousvastauksia.
Valmistaudu saamaan yliluonnollinen läpimurto, parantuminen ja ihme.
Lataa ilmainen ISN-sovellus.
Yliluonnollista-ohjelma jatkuu nyt.
Pelkäsitkö, että joudut Allahin kanssa vaikeuksiin, jos teet itsemurhan?
Pelkäsin, mutta luulin, ettei Allah ole minuun tyytyväinen ja vihaa minua.
Hän ei voisi hyväksyä minua. Olin omasta mielestäni epäonnistuja.
Mitä mielessäsi liikkui sinä aamuna, kun päätit tehdä töissä itsemurhan?
Heräsin ja katsoin tytärtäni. Hän oli 2,5-vuotias.
Kuulin päässäni äänen: "Kuka tahansa olisi parempi äiti."
Se sama ääni sanoi, ettei elämäni ole elämisen arvoista.
Teen yleensä näin, kun vihollinen puhuu. Meidän pitää erottaa sen ääni.
Sinä aamuna kuulin vihollisen äänen ja uskoin valheen.
Vein tyttäreni päivähoitoon ja aloin suunnitella itsemurhaa.
Mitä tapahtui, kun pääsit töihin?
Juoksin vessaan itkemään. Olin valtavan murheellinen.
Keskustelin lopusta Jumalan kanssa. En tiennyt, mille jumalalle puhuin, -
koska kävin siihen aikaan raamattupiirissä töissäni.
Kristityt pitivät raamattupiiriä. - Niin.
Kävin siellä miellyttääkseni pomoa ja varmistaakseni työpaikan.
Kerroit kuulleesi naisesta, johon samastuit.
Jeesuksen lähestymistapa poikkesi valtavasti -
Allahin lähestymistavasta. Kerro siitä.
Olin ensi kertaa raamattupiirissä. Luimme avion rikkoneesta naisesta.
Jeesukselta kysyttiin: "Mitä teemme hänelle? Laki käskee kivittää hänet."
Jeesus ei tuominnut häntä vaan antoi toisen mahdollisuuden.
Šaria-lain mukaan hänet olisi pitänyt kivittää kuoliaaksi.
Kristuksen rakkaus lävisti sydämeni.
Palataan päivään, kun suunnittelin itsemurhaa.
Ajattelin, etten voi kääntyä kristityksi, -
koska he ovat vääräuskoisia ja helvettiin tuomittuja.
En ollut hyvä muslimi siihen aikaan. Ajattelin Allahin hylänneen minut, -
joten minun olisi parempi vain tappaa itseni.
Seurauksia ajattelematta tahdoin tehdä lopun tuskastani.
Töissä keskustelin Jumalan kanssa. Kysyin: "Miksi vihaat minua?
Miksi olet hylännyt minut? Mitä niin pahaa olen tehnyt?"
Pesin kasvoni ja palasin paikalleni.
Pomo kutsui minut työhuoneeseen.
Hän sanoi: "Kerron sinulle jotakin, mitä en ole tehnyt ikinä ennen.
Tunnen hengessäni, että Jeesus tietää, mitä aiot tehdä.
Hän käskee minun sanoa sinulle, ettei sinua ole hylätty.
Hän on ollut kanssasi syntymästäsi asti."
"Kun sinua ahdisteltiin ja potkittiin kuin koiraa, Hän oli rinnallasi.
Kun veitsi painettiin kaulallesi, Hän oli rinnallasi.
Hän rukoili, että kääntyisit Hänen puoleensa.
Nyt kysyn, tahdotko ottaa Hänet vastaan Herranasi ja Pelastajanasi?"
Olit jo muutenkin vaikeuksissa Allahin kanssa ja nyt varsinkin. Mitä teit?
Sillä hetkellä en ajatellut mitään, koska Jumala oli huoneessa.
Koin ensi kertaa Jumalan läsnäolon.
En käsittänyt kolminaisuutta enkä oppia.
Tiesin vain, että Jeesus Kristus on totta ja että Hän halaa minua.
Tiedättekö, Isikin tilanne oli mahdoton.
Arvatkaa, mitä tapahtui. Aivan yllättäen joku mies soitti sinulle.
Se tapahtui pelastukseni jälkeen. Olin murtunut ja koettelemuksissa.
Mies soitti minulle: "Olen se ja se."
Tunsin hänen äänessään auktoriteetin ensi kertaa elämässäni.
"Sisar Isik. Olemme rukoilleet pelastuksesi puolesta. Ylistys Herralle!
Tule täksi viikonlopuksi kotiini tapaamaan minua ja vaimoani.
Jos tulet, me siunaamme sinut ja opetamme sinulle Pyhästä Hengestä."
Sanoit, että se sopii. - Tarvitsin toivoa. Tarvitsin elämääni jotakin.
Seurakuntani ei ollut Hengen täyttämä eikä uskonut ihmeisiin.
Minussa oli valtava halu uskoa, mitä mies sanoi.
Kerroin, ettei autossani ole poltto- ainetta viiden tunnin matkan päähän.
Hän sanoi: "Tiedän, ettei sinulla ole tällaista uskoa, -
mutta rukoilen nyt autosi puolesta, niin että pääset sillä meille."
Hän jatkoi: "Jos auto pysähtyy matkalla, lupaan noutaa sinut.
Palvelen kuitenkin Jumalaa. Tiedän, ettet jää jumiin."
Sanoin lähteväni autoon heti. Otin melkein nelivuotiaan tyttäreni mukaan.
Menin autoon ja sanoin sydämessäni: "Ajan, kunnes auto pysähtyy."
Lähdin ajamaan ja pääsin perille.
Tyhjällä autollako? - Aivan täysin tyhjällä autolla.
Pääsit perille. Mitä hän kertoi sinulle?
Siihen aikaan olin toinen jalka seurakunnassa, toinen maailmassa.
En ollut saanut hyvää opetusta Raamatusta, ja elämässäni oli syntiä.
Heti kun hän näki minut, hän polvistui ja rukoili kielillä.
En ollut kuullut kielilläpuhumista ennen.
Hän puhui ilman aksenttia täydellistä turkkia eli äidinkieltäni.
Hän tunnusti syntejäni Jumalalle. Hän nimesi syntini yksi kerrallaan.
Olin sokissa. Katselin tilannetta.
Sinisilmäinen, pitkä amerikkalaismies puhui täydellistä turkkia.
Sitten hän nousi seisomaan ja katsoi minua silmiin hyvin terävästi.
Hän sanoi: "Sisar, en tiedä, mitä sanoin, mutta sinä tiedät.
Ota Jumala vakavasti."
Nyt Isik ottaa Jumalan niin vakavasti, että Jumalan tuli iskee häneen.
Katkon jälkeen hän rukoilee, että sama tuli tulee teillekin.
Oletteko valmiit?
Yliluonnollista-ohjelma jatkuu pian.
Monet katsojat ovat kokeneet ihmeitä ja parantumisia.
Vasen jalkani kouristeli, ja minulla oli jatkuvaa jalkakipua.
Kipu kesti usein koko yön.
Herätessä kipu vihloi koko jalkaan, eikä mikään tuntunut auttavan.
Katsoin ohjelmaa ja rukoilin vieraan mukana -
katumusta kirouksista ja vanhempieni tuomitsemisesta.
Kipu lähti heti. Kiitos Jumalalle!
Pelkäsin yliluonnollista, -
kunnes aloin katsoa ohjelmaa ja opetus-DVD:tä.
Nyt pelko on lähtenyt. Uskon saaneeni voitelun Jumalalta.
Jos ohjelma on siunannut sinua, -
kerro siitä meille osoitteessa: www.sidroth.org/praise.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Jumala ei ole rajoitettu, ei myöskään pääsysi yliluonnolliseen.
Monet katsojat ovat kokeneet ihmeitä ja parantumisia.
Alaselästäni puuttui välilevy.
Ohjelmassa Sid sanoi: "Jumala parantaa jonkun selän."
Parannuin välittömästi. Kasvoinkin jopa 2,5 senttiä. Kiitos Jeesus!
Jos ohjelma on siunannut sinua, -
kerro siitä meille osoitteessa: www.sidroth.org/praise.
Yliluonnollista-ohjelma jatkuu nyt.
Ette varmaan malta odottaa, että kuulette koko jutun.
Isik matkusti tyhjällä tankilla viisi tuntia ventovieraan kotiin.
Mies tiesi soittaa Isikille vain, koska seurakunta rukoili tämän puolesta.
Mies puhui kielillä täydellistä turkkia.
Hän nimesi jokaisen Isikin synnin. Mitä sitten tapahtui?
Sain niin kovan synnintunnon, että itkin.
Mies teki näin ja alkoi puhua minulle: "Sisar..." Minä pyörryin.
Kun tulin tajuihini, olin täysin eri ihminen. Muutuin kokonaan.
Kaikki valheet ja islamin petos kaikkosivat minusta.
Aivan kuin tonneittain demoneja olisi lähtenyt minusta.
Hänessä heräsi yliluonnollinen nälkä ja jano -
Jumalan puoleen. Jumala täytti tarpeen.
Kerran seurakunnassa puhuttiin Pyhän Hengen vuodatuksesta -
ja kielillä puhumisesta.
Olit juuri kuullut omaa äidinkieltäsi turkkia taitamattoman miehen suusta.
Olin todella nälkäinen. Vau! Palvelen Jumalaa, jolle kaikki on mahdollista!
En voi sulkea Häntä laatikkoon enää.
Vaihdoin Hengen täyttämään seurakuntaan -
ja uskoin, mitä Raamattu kertoi Jumalasta.
Kerran pastori antoi alttarikutsun: "Jos tahdot täyttyä Hengellä, tule tänne."
Ennen kuin hän ehti kutsua meidät, heittäydyin alttarille.
"Tahdon täyttyä Herran Hengellä!"
Ennen kuin ehdin lauseen loppuun, -
Jumalan tuli vuoti ylleni nestemäisenä.
Polveni vapisivat. Se oli kuin sähköistä Jumalan voimaa.
Avasin suuni kuuliaisesti ja sanoja alkoi lentää.
Perhoset lennähtivät suustani ja aloin puhua kielillä.
Se muutti elämäni, palvelutyöni, kaiken.
Taustasi tuntien hämmästelen, -
miten sinulla on tuollainen ilo ja rauha. Kerro, mistä se tulee.
Se ilo on yliluonnollista. Meillä uskovilla tulisi olla Herran ilo.
Se on yksi Hengen hedelmistä.
Aloin etsiä elämääni iloa Herrassa koska en ollut tuntenut iloa.
Olin uskova. Olin joskus iloinen. Ilo ei ollut aina aitoa.
Sitten anelin Jumalaa, että Hän antaisi ilonsa elämääni, ja Hän antoi.
En ainoastaan saanut iloa vaan opin säilyttämään sen -
ja harjoittamaan iloa joka ikinen päivä. Se tuli vapaudesta Kristuksessa -
ja oman identiteetin hyväksymisestä Kristuksessa, -
koska tunsin itseni rumaksi ja tyhmäksi. Niin minua oli nimitelty.
Joka aamu julistin: "Minut on tehty ylen ihmeellisesti Jumalan kuvaksi."
Jumalan Sana alkoi kuplia sisälläni.
Se ilo kumpuaa siitä, että on yhtä mieltä Sanan kanssa.
Käsi Jumalan kädessä sanon "aamen" Hänen Sanalleen, joka koskee minua.
Sinulla on kuusi miljoonaa seuraajaa Facebookissa, -
valtaosa heistä muslimeja.
Monet hyväksikäytetyt naiset muslimimaissa samastuvat sinuun.
Teet myös tv-työtä. - Niin teen.
Minkälaiset naiset viestittelevät kanssasi, kun he kuulevat sinusta?
He näkevät toivon pilkahduksen.
He sanovat : "Tahdon saman ilon. Haluan nauraa. En ikinä naura."
Ennen kuin tulin Yhdysvaltoihin, en koskaan nauranut.
Kun kohtasin Jeesuksen, aloin nauraa ääneen.
Minun kulttuurissani vain prostituoidut ja pahat naiset nauravat ääneen.
Nyt en piittaa. Minä vain nauran! Jumala antaa minulle sen ilon!
Monet naiset katsovat tätä juuri nyt eri maissa ja myös Yhdysvalloissa.
Heitä ei välttämättä ole kohdeltu yhtä kaltoin kuin sinua, -
mutta hekin luulevat, ettei ulospääsyä ole. Puhu heille.
Puhun nyt sinulle, jolla ei ole iloa elämässä, -
sinulle, joka olet kärsinyt vaikeuksia tai tragedioita, -
sinulle, joka on raiskattu tai joka katsot olosuhteitasi, -
ettei elämästäsi tule mitään hyvää etkä voi koskaan nauraa.
Olet ahdistunut ja murheellinen.
Sanon sinulle ihmisenä, jonka oma tausta on täynnä sotkua ja tragediaa, -
että Jumala voi palauttaa ilon sinulle juuri nyt tällä hetkellä, -
koska palvelen Jumalaa, joka on toivon Jumala.
Puhun nyt jollekulle, jonka toinen rinta on poistettu syövän takia.
Menetit ilosi syövän myötä. Selvisit syövästä, mutta sinulla ei ole iloa.
Sinua ei pahoinpidelty, mutta elämä kohteli kaltoin, ja vihollinen iski.
Olet ehkä eronnut ja koet, että sinulla on leima otsassa ja taakka harteilla.
Jumala tahtoo poistaa taakan ja sanoa sinulle nyt näin: -
"Sinua ei ole leimattu syöpäpotilaaksi eikä eronneeksi.
Sinua ei ole leimattu raiskatuksi. Sinä olet voittaja.
Jos otat vastaan Poikani ja Hänen ilonsa juuri nyt tällä hetkellä, -
lähetän Hänen ilonsa sinulle. Pojan, Jeesuksen Kristuksen, -
Jeshua Hamashiachin nimessä, ole täytetty Pyhän Hengen ilolla."
Ja minä puhun sille, joka pyytää anteeksi syntejään ja sanoo: -
"Jeesus, pese minut puhtaaksi ja tule sisimpääni."
Isik, rukoile Jumalan tulta niille, jotka juuri lausuivat tuon rukouksen.
Julistan sinulle tulta, että täytyt Pyhällä Hengellä -
päälaesta varpaisiin saakka juuri nyt.
Myöhempi kunniasi on oleva suurempi kuin aiempi. Paras on tulossa!
Sinua ei ole lyöty eikä lannistettu. Olet enemmän kuin voittaja.
Täyty tulella nyt Jeesuksen Kristuksen nimessä, aamen.
Kun luet hänen kirjansa I Dreamed of Freedom ("Uneksin vapaudesta"), -
et enää uneksi siitä vaan vapaudut mistä tahansa vankilasta, jossa olet.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Ihmeet, joita näytämme ohjelmassa, hämmästyttävät ihmisiä.
Nyt katsojat saavat saman kosketuksen Jumalalta. Sinäkin voit!
ISN-sovellus tuo ohjelmavirtaa 24/7 mobiililaitteelle tai älytelevisioon.
Voit katsella huippuopettajien erikoisjaksoja -
tai kymmeniä Yliluonnollista-jaksoja.
Lataa sovellus ilmaiseksi sovelluskaupasta.
TV-aikataulu sopi vanhemmilleni. ISN seuraa minun aikatauluani.
Valmistaudu läpimurtoosi, parantumiseesi ja ihmeeseesi.
Lataa ilmainen ISN-sovellus.
Ensi jaksossa:
Paholainen pelkää Jeesuksen verta. Olen Tommy Combs.
Opetan ensi jaksossa, kuinka Jeesuksen vereen vetoaminen -
saa vihollisen pakenemaan pelosta ja vapisemaan edessäsi.
Suomennos: Maija Tuukkanen